CELEX: 62015TN0076
Language: fi
Date: 2015-02-18 00:00:00
Title: Asia T-76/15: Kanne 18.2.2015 – KENUP Foundation ym. v. EIT

4.5.2015   
            
            
               FI
            
            
               Euroopan unionin virallinen lehti
            
            
               C 146/40
            
         Kanne 18.2.2015 – KENUP Foundation ym. v. EIT
   (Asia T-76/15)
   (2015/C 146/54)
   Oikeudenkäyntikieli: englanti
   
      Asianosaiset
   
   
      Kantajat: KENUP Foundation (Kalkara, Malta), Candena GmbH (Lüneburg, Saksa), Center odličnosti za biosenzoriko, instrumentacijo in procesno kontrolo (CO BIK) (Ajdovščina, Slovenia) ja Evotec AG (Hampuri, Saksa) (edustajat: asianajajat U. Soltész, C. Wagner ja H. Weiß)
   
      Vastaaja: Euroopan innovaatio- ja teknologiainstituutti (EIT)
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               kumoaa osaamis- ja innovaatioyhteisöjen nimeämisestä (02008.EIT.2014.I.EIT.GB) ja KENUPin ehdotuksen hylkäämisestä, joka annettu tiedoksi 10.12.2014 päivätyllä kirjeellä (012234.EIT.D.2014.MK), 9.12.2014 annetut Euroopan innovaatio- ja teknologiainstituutin päätökset ja
            
         
               —
            
            
               velvoittaa EIT:n korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat yhdeksään kanneperusteeseen.
   
               1.
            
            
               Ensimmäisen kanneperusteen mukaan riidanalaiset päätökset, joilla hylättiin KENUPin ehdotus, eivät ole toimivaltaisen unionin elimen antamia.
            
         
               2.
            
            
               Toisen kanneperusteen mukaan EIT ei noudattanut sovellettavaa valintamenettelyä kun se antoi riidanalaiset päätökset.
            
         
               3.
            
            
               Kolmannen kanneperusteen mukaan EIT jätti esittämättä perustelut kun se ei antanut nimeämispäätöstä tiedoksi kantajille.
            
         
               4.
            
            
               Neljännen kanneperusteen mukaan EIT:n ulkopuolisen asiantuntijan suorittamalla KENUPin ehdotuksen arvioinnilla loukataan yhdenvertaisen kohtelun periaatetta.
            
         
               5.
            
            
               Viidennen kanneperusteen mukaan EIT:n ulkopuolisten asiantuntijoiden suorittamalla KENUPin ehdotuksen arvioinnilla loukataan avoimuusperiaatetta ja perusteluvelvollisuutta.
            
         
               6.
            
            
               Kuudennen kanneperusteen mukaan EIT:n ulkopuolisten asiantuntijoiden suorittamalla KENUPin ehdotuksen arvioinnilla rikotaan Horisontti 2020 -ohjelmaan osallistumista koskevan asetuksen eettistä arviointia koskevia säännöksiä.
            
         
               7.
            
            
               Seitsemännen kanneperusteen mukaan EIT:n ulkopuolisten asiantuntijoiden suorittama KENUPin ehdotuksen arviointi sisältää ehdotuksen arviointia koskevia ilmeisiä virheitä.
            
         
               8.
            
            
               Kahdeksannen kanneperusteen mukaan EIT:n asiantuntijat ja EIT:n hallintoneuvoston jäsenet, jotka osallistuivat valintamenettelyyn, joka johti riidanalaisen päätöksen antamiseen, olivat sellaisessa asemassa, jonka johdosta heidän etunsa olivat ristiriidassa Euroopan unionin etujen kanssa.
            
         
               9.
            
            
               Yhdeksännen kanneperusteen mukaan EIT:n vuoden 2014 osaamis- ja innovaatioyhteisöjä (KIC) koskevalla ehdotuspyynnöllä rikotaan KIC:iden valintamenettelyyn sovellettavia menettelysääntöjä.